السلام عليكم ورحمة الله وبركاته. اهلا بحضراتكم في المقطع رقم ستمية سبعة وسبعين من مقاطع حضر التجول والحلقة السابعة من حلقات تدبر سورة البقرة. ارجو من حضراتكم تجيبوا المصاحف وافتح معي سورة البقرة. طيب فيه تصحيح
واشكر جدا دكتور صالح النعامي من فلسطين نبهني الى هذا في الاية تمنتاشر انا امبارح قلت الاية تمنتاشر عشان افكركم بها اعوذ بالله السميع العليم من الشيطان الرجيم صم بكم عمي فهم لا يرجعون
قلت انهم لا يرجعون عن نفاقهم والكافر ممكن يتوب لكن المنافق لأ ده ممكن يتعارض من الناحية الظاهرية مع الاية الايتين في سورة النساء خمسة واربعين ومية خمسة واربعين ومية ستة واربعين
اللي بيقولوا ان المنافقين في الدرك الاسفل من النار ولن تجد لهم نصيرا الا الذين تابوا واصلحوا واعتصموا بالله واخلصوا دينهم لله فاولئك مع المؤمنين. وسوف يؤتي الله المؤمنين اجرهم
عظيمة اذا واضح ان ممكن آآ منافقين يتوبوا اهو اولا الغريب ان المفسرين متفقين على معنى صم بكم عمي فهم لا يرجعون. ايه المنافق ما بيرجعش لكن دي قاعدة والقاعدة لها استثناءات
اية سورة النساء بتقول ان بعض المنافقين ممكن يتوبوا ويحسن اسلامهم ازا ممكن يا جماعة انسان يحدث له هزة شديدة في حياته تهز كيانه وتغير شخصيته وده الشرط في عودة المنافق. ان شخصيته لازم تتغير علشان يؤمن. الكافر مش لازم شخصيته تتغير
عقيدته بس تتغير خيركم في الجاهلية خيركم في الاسلام انما المنافق لابد يدخل بطباع جديدة تماما الاسلام. المنافق لازم يحدث له هزة. تغير شخصيته. لذلك اية النساء ما بتقولش ان هو مجرد تابوا وخلاص لأ. اية النساء لو تلاحز بتقول
الا الذين تابوا واصلحوا واعتصموا بالله واخلصوا دينهم لله طب ما تابوا يعني خلاص دخلوا الاسلام. لا مش كفاية. ده لازم الشخصية تتغير تماما فاولئك مع المؤمنين. اه كده بقى احنا بنتكلم كلام تاني
خلاص بس عشان تبقى الدنيا واضحة في المسألة دية. انا ممكن اكون كنت حد شوية في كلامي امبارح في مسألة ما بيرجعوش. لأ في استسناءات في ناس ممكن ترجع ولكن
ما بيرجعوش بنفس الشخصية دية ومش ده الطبيعي ان المنافقين بيرجعوا. القاعدة ان المنافق ما بيرجعش ولكن ممكن تحدث هزة قوية تعيد الانسان الى رشده تغير شخصيته تماما طيب نرجع بقى للايه السياق بتاعنا بقى في آآ سورة البقرة. عشان بس الدنيا ما تتوهش مننا
خلونا نتابع التسلسل اللي احنا بنتكلم فيه بقى لنا اسبوعين الفاتحة انتهت بالناس بتطلب الهداية من الله اهدنا الصراط المستقيم والبقرة بدأت بانها قدمت لهم الهداية على طبق من ذهب
ذلك الكتاب لا ريب فيه هدى للمتقين يبقى الهداية اللي اتطلبت في الفاتحة في اخر الفاتحة اتقدمت في اول البقرة وبعدين البقرة قالت لهم ايه للناس اللي طلبت الهداية دي ؟ خلوا بالكم
في تلات طرق عند الناس في التعامل مع الهداية اما يتعاملوا بالتقوى او بالكفر او بالنفاق ففي تلات انواع من الناس بيتعاملوا مع القرآن ذلك الكتاب لا ريب فيه هدى للمتقين. يبقى الهدى للطلب هو الكتاب ده. فيه بقى تلات انواع بيتعاملوا مع الكتاب ده. نوع اسمه المتقين ودول بيعملوه كزا وكزا وكزا وجت في اربع ايام
ونوع اسمه الكافرين ودول بيعملوا كزا وكزا وكزا وجت في ايتين ونوع اسمه المنافقين ودول بيعملوا كزا وكزا وكزا وكزا وجت في تلتاشر اية وراح الخطاب القرآني فجأة للناس وكلمهم بصيغة المخاطب
في وشهم وقال لهم يا ايها الناس اعبدوا ربكم الذي خلقكم والذين من قبلكم لعلكم تتقون شفتم بقى الدخلة دي الاية واحد وعشرين بنبدأ منها النهاردة اهو. دي جاية نتيجة ايه
التفات القرآن بعد ما شرح تلات انواع الناس وبيقول لهم خليكم مع المتقين لعلكم تتقون. تعملوا ايه بقى عشان تبقوا مع المتقين اعبدوا ربكم الذي خلقكم والذين من قبلكم تمام
ربنا هنا بيكلم مين ؟ المتقين. لأ ده بيكلم الناس كلها برضو وبيحذرها من مصير الكافرين ومصير المنافقين ولو بصيت من فوق كده على الموضوعات بتاعة البقرة هتلاقيها بتدور حول التعامل مع الهدى
سورة البقرة بتدور حول التعامل مع الهدى المؤمن طلب من الله الهداية. اهدنا الصراط المستقيم. ربنا دله على الهداية. ذلك الكتاب لا ريب فيه هدى للمتقين. لكن في الاخر برضو ربنا كلم الناس
كلها وقال لهم يا ايها الناس اعبدوا ربكم الذي خلقكم يا ايها الناس بيكلم الكافرين والمنافقين. اذا سمعت في القرآن اذا سمعت الله في القرآن يقول يا ايها الناس فاعلم انه يخاطبهم في امر العقيدة
مش هيتكلم في الحلال والحرام بايه قوية والناس ابدا هيتكلم في امر العقيدة دايما طيب. ايه المعاني اللي عندنا في الاية واحد وعشرين كده ؟ بصوا علي كده اول حاجة
مطلوب من الناس انها تعبد الله. يا ايها الناس اعبدوا ربكم وان الله هو الخالق الذي خلقكم وان الناس ستموت بتقول لي فين حد جاب سيرة الموت في الاية؟ اه
اعبدوا ربكم الذي خلقكم والذين من قبلكم. يعني في ناس لما تسمع اعبدوا ربكم هيقولوا هنعبد الالهة اللي وجدنا عليها آآ انا فربنا فكرهم ان ابائهم دول ماتوا والذين من قبلكم
احسن لهم بدل ما يتبعوا اباءهم انهم يعبدوا اللي خلقهم هم وابائهم اللي ماتوا قبل ما هم كمان يموتوا زي ابائهم فما يموتوش على الكفر زي ابائهم لعلكم تتقون تمام؟ طيب. ايه هي حيثيات العبادة هنا
قلنا العبادة انك تطيع الله وتشكره بالحب لان العبيد ممكن يجبروا على الطاعة وعلى الشكر لكن لا يجبروا على الحب العباد هم اللي بيطيعوا ويشكروا ويحبون فاحنا نعبد الله من حيث انه هو الخالق
الذي خلقكم والذين من قبلكم ومن حيث انه هو المنعم اقرا بقى الاية اللي بعدها الاية اتنين وعشرين الذي جعل لكم الارض فراشا والسماء بناء وانزل من السماء ماء فاخرج به من الثمرات رزقا لكم
فلا تجعلوا لله اندادا وانتم تعلمون يبقى انعم علينا بايه ارض مفروشة الفراش ممهدة عاوزين نسافر فيها بنسافر بالبر بنعرف نسافر. بالبحر بنعرف نسافر. بالجو بنعرف نسافر. مهدها للحركة. عاوزين نبني عليها بنبني عمارات طويلة
عجلة وعاوزين عاوزين نزرعها بنزرعها الذي جعل لكم الارض فراشا والسماء والسماء بناء السماء فيها كواكب ونجوم مش بتقع علينا ليه ما بتقعش علينا لو وقعت علينا هتدمرنا ده لان ربنا بناها
بناها البناء بيقوم على اعمدة والاعمدة بتحوش الطوابق انها تقع على بعض فالسماء مبنية بناء الطبقات دي ما بتقعش على بعض. العواميد فيه عواميد بين الكواكب والنجوم. بس العمدان دي غير مرئية وقلنا
قبل كده ممكن تكون قوى الجاذبية اللي هي بتبعدها دي هي دي العمد ربنا قال خلق السماوات بغير عمد ترونها يعني بعواميد مش ما انتوش شايفينها مش مبنية بعواميد مرئية
قوى معينة شايلة هذا البناء تمام؟ طيب نرجع تاني للاية اتنين وعشرين الذي جعل لكم الارض فراشا والسماء بناء وانزل من السماء ماء فاخرج به من الثمرات رزقا لكم ما خلقش تحتكم ارض وفوقكم سما وترككم تموتوا من الجوع. لأ
بنزل لكم من السماء ماء يخرج بي من الارض ثمرات رزقا لكم علشان تاكلوا وتشربوا عصير وتعملوا مربى وتتاجروا فيها وتعملوا فلوس من التجارة في هذا الايه الرزق كل الرزق ده منه
فما تروحوش بقى تجيبوا حد تاني تعبدوه وتساويه به. وتساووه به. فلا تجعلوا لله اندادا وانتم تعلمون مش بعد كل ده تروحوا تجيبوا شركاء لله في العبادة وانتم تعلمون انتم
يعني انتم انتم عارفين كويس ان حتى الالهة اللي انتم جبتوها دي غير حقيقية. وانهم لم يخلقوا ولم يرزقوا. فمش بعد ما عمل ده كله لكم تيجوا اقرا معي الاية تلاتة وعشرين واربعة وعشرين
وان كنتم في ريب مما نزلنا على عبدنا فاتوا بسورة من مثله وادعوا شهداء جاءكم من دون الله ان كنتم صادقين فان لم تفعلوا ولن تفعلوا فاتقوا النار التي وقودها الناس والحجارة اعدت للكافرين. طيب
ازا كان اللي مانعكم من العبادة هو انكم مرتابين في شأن القرآن وان كنتم في ريب مما نزلنا على عبدنا فاتوا بسورة من مثله لو كنتم انتم اللي مانعكم انكم تعبدوا ربنا وتؤمنوا انكم مرتابين في شأن القرآن. عندكم شك في مصدر القرآن. طب خلاص
حاولوا تكتبوا صورة واحدة زي القرآن ولو ما قدرتوش وعلى فكرة مش هتقدروا فان لم تفعلوا ولن تفعلوا ولو ما قدرتوش وعلى فكرة مش هتقدروا تعجيز فاعلموا انه مش من عند بشر وانه كلام الله
وان كنتم في ريب مما نزلنا على عبدنا فاتوا بسورة من مثله. هاتوا صورة واحدة اصغر سور عندنا سورة الكوثر تلت ايات عشر كلمات هاتوا زيها وادعوا شهداءكم من دون الله ان كنتم صادقين. فان لم تفعلوا ولن تفعلوا
اتقوا النار التي وقودها الناس والحجارة اعدت للكافرين. السورة سورة البقرة بدأت بايه؟ ذلك الكتاب لا ريب فيه صح ذلك الكتاب لا ريب فيه. بس ده ما يمنعش ان بعض الناس اللي ما عندهمش نظر
لم ينظروا بما فيه الكفاية في القرآن لم يتدبروا القرآن. ممكن يكون عندهم ريب في القرآن يعني ممكن يشكه في الوهية مصدر القرآن. ذلك الكتاب لا ريب فيه. يعني لا ريب فيه لما حد ينظر نظرة
الصحيحة ينظر ويتدبر شوفوا يا جماعة القرآن له تلات احتمالات مش ممكن يخرج منها اما انه يكون من عند بشر سواء البشر ده هو النبي نفسه عليه الصلاة والسلام او بشر اخر
ده احتمال او انه يكون موحى به من عند الله او انه يكون محابيه بس مش من عند الله من عند الشيطان الشيطان اوحى دي للنبي عليه الصلاة والسلام. دول تلات احتمالات ما بيخرجش منهم
فلو فيه احتمالين منهم غير صحاح يبقى الاحتمال التالت هو صحيح. هو هو هو الاحتمال الوحيد. هو الوضع الوحيد طيب موضوع ان ان الشيطان يكون هو اللي اوحى بهذا الكتاب ده شيء مستحيل. ليه
ان الشيطان من شروطه انه يدعو للمنكر وينهى عن الخير مش العكس. مش ممكن الشيطان هيدعو للخير وللمعروف ولبر الوالدين. ويحرم القتل اللواء السارق ده ما بقاش الشيطان ويفرض عقوبات على الجرائم الاخلاقية ده مش الشيطان
الشيطان مش ممكن يحذر الناس من اتباع خطواته هو ويدعوهم للاستعاذة به. بالله منه هو. يعني في سورة البقرة ربنا قال يا ايها الناس كلوا مما في الارض حلالا طيبا. ولا تتبعوا خطوات الشيطان انه لكم عدو مبين. معقول
على نفسه عدو للناس ما تتابعوش خطواته سورة الاعراف واما ينزغنك من الشيطان نزغ فاستعذ بالله انه سميع عليم طيب مسألة انه من عند ازا مش ممكن يكون من عند الشيطان. طيب. مسألة من عند بشر محسومة ايضا
لان القرآن طبعا فيه عدة عدة طرق نسبت فيها انه مش من عند اي بشر لكن مسلا القرآن ذكر اشياء لم يفهمها الناس. الا بعد اربعتاشر قرن لما العلم تقدم واكتشف معاني هذه الايات
من ضمن الحاجات البسيطة جدا اللي ما حدش يقدر يجادل معها الايات في سورة القيامة لما ربنا قال ايحسب الانسان ان لن نجمع عظامه؟ بلى قادرين على ان نسوي بنانه
هو البني ادم فاكر انه ربنا مش هيقدر يجمع عظامه بعد البحث بلى قادرين ربنا قادر انه يسوي البنان وهو عقلة الصباع لما ربنا يتكلم عن قدرته على اعادة الخلق عند البعث بعد الموت بدقة شديدة جدا
لدرجة انه يقدر يخلق عقلة صباع ده كلام ما كانش مفهوم من اربعتاشر قرن الناس في الوقت ده شايفة ده جزء بسيط جدا. ليه يعني يعني ليه ربنا يضرب المسل بالجزء ده
طب ما المخ معقد اكتر الدورة الدموية معقدة اكتر بعد الف وربعمية سنة الانسان يكتشف ان الجزء ده في جسد الانسان جزء فريد جدا لانه بيحمل بصمة بصمة الاصبع يعني البصمة دي شيء فريد تخص كل مش بتتكرر في الايد الواحدة. الانسان الواحد ما عندوش بصمتين
زي بعض ده الباركود بتاع الانسان وهناك بقى العديد من الايات يا جماعة. العديد من الايات اللي فيها اعجاز علمي لكن للاسف مبالغات بعض المسلمين في موضوع الاعجاز العلمي اساءت لمفهوم الاعجاز العلمي. مما جعل بعض الناس تنكره. وتستغله وتهاجم به الاسلام. طيب
ازا هناك ادلة كثيرة تثبت ان القرآن لا يمكن يكون من عند بشر. سواء النبي عليه الصلاة والسلام نفسه او من عند غيره. واللي عايز يتوسع في هذا الموضوع ده مش وضع. يعني الحلقة دي مش
ان احنا نتكلم في هذا الامر ولكن في حلقة خفيفة في البلاي ليست اللي اسمها اسئلة الشباب. وفي دورة رد الشبهات اللي على قناة بريدجيز اسمها كيف تثبت ان القرآن من عند الله في ربع ساعة. وانا مش عارف في عشر دقايق بقى
فاللي عايز يتوسع في ده الحلقة دي انا انصح بها ازا نرجع بقى للاية تلاتة وعشرين الاية تلاتة وعشرين بتقول ايه وان كنتم في ريب مما نزلنا على عبدنا. اللي هو القرآن
فاتوا بسورة من مثله وادعوا شهداءكم من دون الله ان كنتم صادقين من اعجاز القرآن اللي اذهل العرب انه بنفس الحروف العربية ولكنه نوع جديد من النصوص هم لم يألفوه ولم يسمعوه من قبل
لا هو باوزان ولا عروض الشعر. ولا هو باساليب الخطابة والنثر ده ده نوع جديد من النصوص نوع جديد فيه مظاهر تجديد لغوي غير مألوفة. مثلا لو ناخد مسلا اول اية في سورة المجادلة
اقراها معي كده قد سمع الله قول التي تجادلك في زوجها وتشتكي الى الله. والله يسمع تحاوركما ان الله سميع بصير جميلة جدا والاذن مستسيغة الكلام جدا طب جرب كده استبدل لفظ الجلالة باي اسم تاني. باسم فاضل مسلا
واسمع كده ستجد انك مش قادر تتحمل الجملة في حاجة غلط فيها اهي قد سمع فاضل قول التي تجادلك في زوجها وتشتكي الى فاضل وفاضل يسمع تحاوركما. ان فاضل سميع بصير. ايه النشاز ده
احنا مش بنتكلم كده خالص. ده مش عربي اصلا. المفروض نقول قد سمع فاضل قول التي تجادلك في زوجها وتشتكي اليه وهو يسمع تحاوركم. وبعد كده ممكن تقول ان فاضل سميع بصير. ماشي
ازا بعض مزاهر التجديد اللغوي في القرآن دي غير مقبولة خارج القرآن وغير مستساغة اصلا في الاذن لو من القرآن تبقى جميلة ومستساغة. خارج القرآن الودن مش قادرة تتحملها نشاز
طب اشمعنى ؟ هو ده اللي اذهل العرب لذلك كل وحدة من وحدات النص في القرآن اسمها اية كل وحدة وحدة من النص اسمها في الشعر اسمها بيت. بيت شعر. يعني وحدة نصية في الشعر. اسمها بيت
النثر جملة وحدة نصية في النص النثري اسمها جملة الشعر بيت في النثر جملة في القرآن اية كل وحدة نصية من القرآن اية تدل على الله اية لزلك ترجمة مؤسسة جسور هي الترجمة الوحيدة اللي ترجمت كلمة اية في الانجليزي الى الساين
ابدا وانا من اول يوم معترض كنت على ضرس الحقيقة وجزاه الله خير الدكتورة هالة وافقتني في الموضوع ده على طول كانت مستجيبة على طول انه ليه دي ؟ فيرس يعني بيت والقرآن مش شعر
وان كنتم في ريب مما نزلنا على عبدنا فاتوا بسورة من مثله. دي اول تسمية لكلمة سورة في القرآن كل فصل من فصول القرآن اسمه سورة مؤنث سور والسور بيحيط بالقرية وبالمدينة وبيحدد حدودها
الصورة تحيط بايات معجزات تدل على الله. كل هذه المعجزات الايات اللي بتدل على الله دي بتتحط جوة السورة شف مظاهر التجديد لغوي عجيبة فاتوا بسورة ربنا بيتحداهم بكلمة وهم ما سمعوهاش قبل كده اصلا
فاتوا بسورة لمثلي. ما حدش منهم ودنه سمعت كلمة صورة قبل كده اصلا ايضا نلاحز ان الله قال لهم ايه بقى وان كنتم في ريب مما نزلنا على عبدنا عابدنا اولا دا ارقى لقب واشرف لقب للنبي هو عبد الله ولكن ايضا كان ممكن ربنا يقول ان كنتم في ريب مما نزلنا على رسولنا
او على نبينا لكن لا. اختيار كلمة عبدنا في الاية دي خاصة ميزة كبيرة جدا لان الاية هدفها الرئيسي مش اثبات نبوة النبي. لا. اثبات ان القرآن من عند الله وحده وليس
من عند النبي بالتالي كلمة نزلنا على عبدنا توحي بانه لا علاقة له اطلاقا اطلاقا تيار الالفاظ او الحروف او الكلمات او الايات ما لوش علاقة بالقرآن الا انه فقط بيتلقاه ويوصله
لا رأي له في هذا الكتاب هو مجرد عبد تلقاه من سيده فالكلمة دقيقة في هذه الاية جدا الحقيقة. كان ممكن يقول مما نزلناه على نبينا طيب ركز بقى معي في الحتة دي بقى. خطير جدا. وان كنتم في ريب مما نزلنا على عبدنا فاتوا بسورة من مثله
وادعوا شهداءكم من دون الله ان كنتم صادقين. ربنا بيتحداهم يكتبوا سورة واحدة من اعجاز آآ فيها اعجاز سور القرآن ويكون فيها مزاهر الاعجاز اللي في القرآن. وهذا التحدي يشمل ان هم يجيبوا هم الشهود اللي على مزاجهم
عشان يشهدوا ان كان اللي هيكتبوه اقوى ولا القرآن اقوى وادعوا شهداءكم من دون الله ان كنتم صادقين. فيه مسل شعبي بيقول مين يشهد للعروسة الامها او عمتها او عشرة من حارتها
يعني ايه يعني مين يشهد العروسة حلوة ولا وحشة؟ واحد بيسأل قبل ما يتجوز عن عروسة يسأل مين فقال لك اختاروا القريبين منها. عشان يشهدوا زور ويقولوا العروسة حلوة وهي مش حلوة
يعني لما يسألوا امها تقول ايه ولما يسألوا عمتها هتقول ايه ؟ ولو سألوا عشرة من حارتها هيطلع منهم تلاتة اربعة صاحباتها فبرضه هيشهدوا لها. فالقرآن بيقول لهم اكتبوا وحاولوا تنتجوا شيء يقترب من صورة واحدة. وهاتوا الشهود اللي انتم عايزينهم عشان يحكموا. هاتوا امها
هاتوا عمتها هاتوا عشرة من حارتها برضه لا يمكن حد هيقدر يشهد ضد القرآن فهمتم التذليل بتاع الاية معناه ايه وادعوا شهدائكم روحوا انتم هاتوا الشهود كمان يعني مش هنتفق احنا على الشهود لأ روحوا انتم هاتوا اللي انتم عايزينه يحكم
فان لم تفعلوا ولن تفعلوا فاتقوا النار التي وقودها الناس والحجارة اعدت للكافرين. فاذا ما عرفتوش ومش هتعرفوا يعني ايه تعجيز بقى ويعني يعني خلوا عندكم مخ مش هتعرفه اتقوا النار
احنا بنحذركم عشان مصلحتكم انتم فاكرينها نار عادية؟ لأ نار الدنيا اللي بتحرق وبتموت دي وقودها حطب وخشب اشحال بقى نار الاخرة اللي وقودها حجارة؟ وحط الحجارة في النار النار ما بتاكلش الحجارة. النار الاخيرة بتاكل الحجارة
نار الدنيا ما بتاكلش الحجارة. نار الاخرة لأ مش زي اي نار الاخيرة بتتغزى على الناس والحجارة قبل ما تخاف انت بقى الاية تلحقك تقول لك ايه اعدت للكافرين. الحمد لله
طب والمنافقين معهم طبعا المنافقين نوع من انواع الكافرين. لكنه اسوأ نوع واخطر نوع اخر اية بقى النهاردة وبشر الذين امنوا وعملوا الصالحات ان لهم جنات تجري من تحتها الانهار. كلما رزقوا منها من
من ثمرة رزقا قالوا هذا الذي رزقنا من قبل. واتوا به متشابها ولهم فيها ازواج مطهرة وهم فيها خالدون زي ما ربنا خوف الناس بالنار اللي وقودها الناس والحجارة رغبهم بجنات يعني حدائق تجري من تحتها الانهار
فهمي لهذا التعبير انها حدائق جميلة عالية على جبال ومرتفعات بحيس الانسان يبقى شايف خضرة وازهار وفي الوادي يشوف نهار بتجري وبتدي منظر جميل ورائع جدا وبشر الذين امنوا وعملوا الصالحات ان لهم جنات تجري من تحتها الانهار. كلما رزقوا منها من ثمرة رزق
قد قالوا هذا الذي رزقنا من قبل واتوا به متشابها. لما يوضع امامك طبق فيه حاجات غريبة وبعض حاجات شكلها كده انت تألفها زي مسلا مانجة. ايدك هتروح على المنجة
الانسان بيأنس اولا باللي هو عارفه وبيخاف يمسك حاجة وهو مش عارفها. الناس تضحك عليه مش عارف ياكلها ازاي ايه عامل زي اللي عندنا في بلديتنا قال لك ادوا له موزة فلما اكلها قالوا له ايه رأيك فيها؟ قال لهم حلوة اوي بس البزرة كبيرة اتاريه اكل القشر. اهي دي النقطة الواحد يخاف
يقترب من حاجة هو ما يعرفهاش فبيألف باللي هو عارفه مش عارف تتاكل ازاي فيها بزر ولا لأ طب طعمها ايه من جواها فالثمرات اللي بتقدم للانسان في الجنة تشبه ثمرات الدنيا ليأنس بها ويتشجع ويمد ايده وياكل
كلما رزقوا منها من ثمرة رزقا قالوا هذا الذي رزقنا من قبل. واتوا به متشابها ايه ده! بصوا يا جماعة! دي زي المانجة بتاعتنا بتاعة الدنيا! فاكرين مانجة الاسماعلاوي! ياه! ده انا كان نفسي فيها اوي واتوا به متشابها شبهها بالزبط زي شبه المانجة
عويس اللي كنا بنجيبها بالشيء الفلاني دي وبعدين نيجي ناكلها احلى بكتير شفت بقى ازاي ؟ اه. طيب هو دخل الجنة ليه بقى اللي عمل كده ده ؟ اللي بيتقدم له الحاجات اشكال والوان
اللي دخل الجنة ده دخل اللي قدر يسيطر على شهواته في الدنيا. ولم يترك شهواته تتحكم فيه. اكبر شهوتين للجسد هم شهوة البطن وشهوة الفرج فيكافئ على عفته في كف الشهوتين دول في الدنيا بثمرات وطعام الجنة وبازواج الجنة
الزوج والزوجة في الجنة مطهرين ربنا هو اللي طهرهم شف ربنا يقول لك ايه ولهم فيها ازواج مطهرة وهم فيها خالدون اوحش حاجة ان الزوج او الزوجة لما يقتربوا من بعض يشموا ريحة وحشة يشوفوا منزر مخزز
يوم الفرح كده بيودوا العروسة للبيوتي سنتر والعريس يودوه عند محمد الصغير. يقعدوا يزبطوهم عشان ليلة الدخلة يبقوا على سنجة عشرة الازواج والزوجات في الجنة بيتم تطهيرهم وتظبيطهم زي ليلة الدخلة كده بشكل دائم
طول الوقت ولهم فيها ازواج مطهرة مطهرة مش طاهرين ولا طاهرات لا ده فيه ملايكة بيسرحوا الشعر وملايكة بيوضبوهم باستمرار في حالة من الابهار زي يوم الدخلة كده ليلة الدخلة. العريس والعروسة
في الدنيا بيحافزوا على نفسهم في الدنيا شوية بعد شوية الدنيا بتفشكل وبيتخنوا وبيكرشوه ما بيبقوش في نفس الجمال والبريق بتاع ليلة الدخلة مدة طويلة بقى الجنة لا ولهم فيها ازواج مطهرة متوضبين. وهم فيها خالدون. ده طول الوقت متوضبين. كل ليلة زي ليلة الدخلة. في نفس الجمال. في نفس
في البريق وفي نفس اللمعان ربنا يوعدنا واياكم بازن الله ونتوقف هنا الليلة اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما
وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على ربما اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك
ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعلنا نحبك قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم
في مرابيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او
تدبرناه اكفنا واهلينا واخواننا واخواتنا شر كل من يكيدوننا ولهم. واحفظنا واياهم من شرورهم ونجعلك اللهم في نحورهم انت الوكيل ولا حول ولا قوة الا بك. اللهم بحق كل حرف في كتابك تلوناه او تدبرناه. ايد بنصرك المرابطين
في الارض المباركة فلسطين. وكن مع اخواننا في تركستان الشرقية وفي الشام وفي كشميرا وفي سريلانكا وفي الهند. وانصر كل من نصرهم واخذل كل من خذلهم وطهر المسجد الاقصى من الدنس فانهم لا يعجزونك. اللهم من قضى منا بالوباء المنتشر فاكتبها له شهادة. ومن كان
منا او من احبابنا او من اخواننا او من اخواتنا او من مشايخنا او من علمائنا مريضا به او حاملا له فالبس ثوب الصحة والعافية. عاجلا غير اجل ومن لم يوصف به فقه شره. وابعده عنه ولا تسلطه الا على اعدائك واعداء دينك واعداء اوليائك. اللهم انك
تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على شريعتك فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل
التوكل عليك واحيا يا ربنا بمعرفتك. وامتنا يا مولانا على الشهادة في سبيلك. انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في نفس هذا الموعد ان كنا من اهل الدنيا